CELEX: 22013D0213
Language: hu
Date: 2013-12-13 00:00:00
Title: Az EGT Vegyes Bizottság 213/2013 határozata ( 2013. december 13. ) az Európai Gazdasági Térségről szóló megállapodás I. mellékletének (Állat- és növény-egészségügyi kérdések) módosításáról

22.5.2014   
            
            
               HU
            
            
               Az Európai Unió Hivatalos Lapja
            
            
               L 154/1
            
         AZ EGT VEGYES BIZOTTSÁG 213/2013 HATÁROZATA
   (2013. december 13.)
   az Európai Gazdasági Térségről szóló megállapodás I. mellékletének (Állat- és növény-egészségügyi kérdések) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
   mivel:
   
               (1)
            
            
               A veszettséget, a szarvasmarha-tuberkulózist és a méhek egészségét vizsgáló uniós referencialaboratóriumok további felelősségi körének és feladatainak meghatározásáról, a 737/2008/EK rendelet módosításáról és a 87/2011/EU rendelet hatályon kívül helyezéséről szóló, 2013. május 6-i 415/2013/EU bizottsági rendeletet (1) bele kell foglalni az EGT-megállapodásba.
            
         
               (2)
            
            
               A 415/2013/EU rendelet hatályon kívül helyezi az EGT-megállapodásba foglalt 87/2011/EU bizottsági rendeletet (2), amelyet ezért el kell hagyni az EGT-megállapodásból.
            
         
               (3)
            
            
               Ez a határozat állat-egészségügyi kérdéseket érintő jogszabályokra vonatkozik. Az EGT-megállapodás I. mellékletének a szektorális kiigazítások részében meghatározottak szerint az állategészségügyet érintő jogszabályok mindaddig nem alkalmazandók Liechtensteinre, amíg az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodás kiterjed Liechtensteinre. Ez a határozat ezért nem alkalmazandó Liechtensteinre.
            
         
               (4)
            
            
               Az EGT-megállapodás I. mellékletét ezért ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   Az EGT-megállapodás I. melléklete I. fejezetének 3.2. része az alábbiak szerint módosul:
   
               1.
            
            
               A 41. pont (737/2008/EK bizottsági rendelet) a következő francia bekezdéssel egészül ki:
               
                           „–
                        
                        
                           
                              32013 R 0415: a Bizottság 2013. május 6-i 415/2013/EU rendelete (HL L 125., 2013.5.7., 7. o.)”.
                        
                     
         
               2.
            
            
               A szöveg a 46. pont (175/2010/EU bizottsági rendelet) után a következő szöveggel egészül ki:
               
                           „47.
                        
                        
                           
                              32013 R 0415: a Bizottság 2013. május 6-i 415/2013/EU rendelete a veszettséget, a szarvasmarha-tuberkulózist és a méhek egészségét vizsgáló uniós referencialaboratóriumok további felelősségi körének és feladatainak meghatározásáról, a 737/2008/EK rendelet módosításáról és a 87/2011/EU rendelet hatályon kívül helyezéséről (HL L 125., 2013.5.7., 7. o.).
                           Ezt a jogi aktust alkalmazni kell Izlandra a bevezető rész 2. bekezdésében említett területeken.”
                        
                     
         2. cikk
   Az I. melléklet I. fejezete 1.1. része 11. pontja (882/2004/EK európai parlamenti és tanácsi rendelet) hetedik francia bekezdésének (87/2011/EU bizottsági rendelet) szövegét el kell hagyni.
   3. cikk
   A 415/2013/EU rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   4. cikk
   Ez a határozat 2013. december 14-én lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (3).
   5. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2013. december 13-án.
      
         
            az EGT Vegyes Bizottság részéről
         
         
            az elnök
         
         Thórir IBSEN
      
   
   
      (1)  HL L 125., 2013.5.7., 7. o.
   
   
      (2)  HL L 29., 2011.2.3., 1. o.
   
   
      (3)  Alkotmányos követelmények fennállását nem jelezték.